


დანართი №1
დამტკიცებულია:
ტყიბულის მუნიციპალიტეტის საკრებულოს
2026  წლის  29 ოქტომბრის  საკრებულოს სხდომაზე

ტყიბულის მუნიციპალიტეტის მერიის შესყიდვების სამსახურის 2026 წელს გაწეული მუშაობის შესახებ ანგარიში
შესავალი
წინამდებარე ანგარიში მოიცავს ტყიბულის მუნიციპალიტეტის მერიის შესყიდვების სამსახურის მიერ 2026 წლის განმავლობაში გაწეული სამუშაოს შესახებ ძირითად მაჩვენებლებს. 
ანგარიშში ასახულია სამსახურის ფუნქცია/მოვალეობების შესახებ ინფორმაცია; სახელმწიფო შესყიდვების განხორციელებასთან დაკავშირებული საკანონმდებლო და კანონქვემდებარე ნორმატიული აქტების მოკლე მიმოხილვა;მუნიციპალიტეტის ბიუჯეტში არსებული ასიგნებების შესაბამისად, სხვადასხვა სახის საქონელის, მომსახურებისა და სამუშაოს შესყიდვასთან დაკავშირებით გაფორმებული ხელშეკრულებების და გამოცხადებული ტენდერების სტატისტიკურ მაჩვენებლები.
ტყიბულის მუნიციპალიტეტის მერიის შესყიდვების სამსახურის მიზანია ხელი შეუწყოს ქალაქ ტყიბულის მუნიციპალიტეტის ბიუჯეტისა და მუნიციპალიტეტის მერიის გამგებლობაში არსებული სახელმწიფო შესყიდვებისათვის განკუთვნილი ფულადი სახსრების რაციონალურ ხარჯვას, შესყიდვის პროცედურების კანონიერების დაცვას, შესყიდვებში მონაწილეთა მიმართ სამართლიანი და არადისკრიმინაციული მიდგომის უზრუნველყოფას, შესყიდვების პროცესში ჯანსაღი კონკურენციის განვითარებასა და ამ პროცესის გამჭვირვალობის ამაღლებას.
სამსახურის ამოცანებს განეკუთვნება: საქონლის, მომსახურებისა და სამშენებლო სამუშაოების სახელმწიფო შესყიდვების განხორციელება, სახელმწიფო შესყიდვების მარეგულირებელი კანონმდებლობის მოთხოვნათა დაცვით;  სახელმწიფო შესყიდვების განხორციელების მეთოდური ხელმძღვანელობა; სახელმწიფო შესყიდვების ეფექტიანობის გაზრდის ხელშეწყობა; სახელმწიფო შესყიდვების საჯაროობისა და გამჭვირვალობის ხელშეწყობა, ტყიბულის მუნიციპალიტეტის წარმომადგენლობითი და აღმასრულებელი ორგანოების მიერ გამოცემული აქტების სახელმწიფო შესყიდვების მარეგულირებელი კანონმდებლობის მოთხოვნებთან შესაბამისობის უზრუნველყოფა.
სამსახურის ფუნქციებს წარმოადგენს: სახელმწიფო შესყიდვების წლიური გეგმის შედგენა. აღნიშნულ გეგმაში საჭიროებიდან და მოთხოვნებიდან გამომდინარე, ცვლილებების შეტანა და სახელმწიფო შესყიდვების ერთიან ელექტრონულ სისტემაში განთავსება; წლის განმავლობაში სახელმწიფო შესყიდვების პროცედურების განხორციელება მოქმედი კანონმდებლობის შესაბამისად. შესყიდვის საშუალების შერჩევა და ხელშეკრულებების მომზადება. შერჩეული საშუალების კანონმდებლობით გათვალისწინებული, დოკუმენტაციის შედგენა, შესყიდვის პროცედურების მომზადება, სატენდერო კომისიის აპარატის ფუნქციების შესრულება და სატენდერო პროცედურების ჩატარების ტექნიკური უზრუნველყოფა; ტყიბულის მუნიციპალიტეტის მერიის სტრუქტურული ერთეულების მიერ წარმოდგენილი შესყიდვის ობიექტების სავარაუდო ღირებულების დადგენა (განხილვა) და დაზუსტება; შესყიდვის ობიექტის სავარაუდო ღირებულების დადგენის და დაზუსტების მიზნით ბაზარზე არსებული ფასების კვლევა, სახელმწიფო შესყიდვების განხორციელებასთან დაკავშირებული ყველა ხარჯის შესწავლა; სამსახურში შემოსული შესყიდვის ობიექტების სავარაუდო ღირებულების დადგენასა და დაზუსტებასთან დაკავშირებული საჩივრებისა და განცხადებების განხილვა და შესაბამისი გადაწყვეტილებების პროექტების მომზადება;  დადებული სახელმწიფო შესყიდვების შესახებ ხელშეკრულებების რეგისტრაცია, აღრიცხვა და შენახვა;
სახელმწიფო შესყიდვების შესახებ ხელშეკრულების პირობების ცვლილებებთან დაკავშირებით, შეთანხმების აქტის  ან/და გადაწყვეტილებების ან გადაწყვეტილების პროექტების მომზადება სამსახურის კომპეტენციის ფარგლებში; სახელმწიფო შესყიდვების სფეროში მოქმედი კანონმდებლობით გათვალისწინებული ანგარიშების მომზადება და წარდგენა სახელმწიფო შესყიდვების სააგენტოში; სახელმწიფო შესყიდვების ორგანიზების პროცესში, ტყიბულის მუნიციპალიტეტის მერიის მიერ გამოსაცემი სამართლებრივი აქტის პროექტის მომზადებაში მონაწილეობის მიღება სახელმწიფო შესყიდვების მარეგულირებელ კანონმდებლობასთან შესაბამისობის დადგენის მიზნით; სახელმწიფო შესყიდვების კანონმდებლობის შესაბამისად, სახელმწიფო შესყიდვების განხორციელების მიზნით, მუნიციპალიტეტის მერიის დაქვემდებარებაში არსებული შემსყიდველი ორგანიზაციებისათვის კონსულტაციების გაწევა; სამსახურის მიერ სახელმწიფო შესყიდვების განხორციელების პროცესში შემოსული საჩივრის განხილვის ორგანიზება და საჩივრის განხილვის შედეგად მიღებული გადაწყვეტილებების მიღება ან/და პროექტების მომზადება, სამსახურის უფლებამოსილების ფარგლებში და სახელმწიფო შესყიდვების მარეგულირებელი კანონმდებლობის შესაბამისად; სახელმწიფო შესყიდვების სააგენტოში შესყიდვებთან დაკავშირებული დავების განხილვის საბჭოში  წარდგენილი საჩივრების განხილვის სხდომებზე დასწრება და მონაწილეობის მიღება მუნიციპალიტეტის ინტერესების დასაცავად.

გაწეული სამუშაოს მიმოხილვა
საკანონმდებლო ბაზის მიმოხილვა
საქმიანობის პროცესში სამსახური ძირითადად ხელმძღვანელობს სახელმწიფო შესყიდვების განხორციელებასთან დაკავშირებული საკანონმდებლო და კანონქვემდებარე ნორმატიული აქტების მოთხოვნების გათვალისწინებით და დაცვით. ქვემოთ მოცემულია ის ძირითადი საკანონმდებლო აქტები, რომელთა განუხრელად დაცვა წარმოადგენს სამსახურის ფუნქცია/მოვალეობასშესყიდვების პროცესის წარმართვისას. უნდა ითქვას, რომჩამონათვალი არასრულია დასამსახურიყოველდღიურ  რეჟიმში ითვალისწინებს და იცავს გაცილებით მეტისაკანონმდებლო და კანონქვემდებარე ნორმატიული აქტის მოთხოვნას.
1) „სახელმწიფოშესყიდვებისშესახებ“ საქართველოსკანონი
2) „ელექტრონულიტენდერისჩატარებისწესისდამტკიცებისშესახებ“ სახელმწიფოშესყიდვებისსააგენტოსთავმჯდომარის 2017 წლის 14 ივლისის N12 ბრძანება
3) „გამარტივებული შესყიდვის კრიტერიუმების განსაზღვრისა და გამარტივებული შესყიდვისჩატარების წესის დამტკიცების თაობაზე“ სახელმწიფო შესყიდვების სააგენტოს თავმჯდომარის2015 წლის 17 აგვისტოს N13 ბრძანება
4) „შესყიდვის ობიექტების იდენტიფიცირებისა და ერთგვაროვნების დადგენის წესის დამტკიცების შესახებ” სახელმწიფო შესყიდვების სააგენტოს თავმჯდომარის 2010 წლის 20 სექტემბრის N7 ბრძანება
5) „შემსყიდველი ორგანიზაციის ანგარიშგების წესის დამტკიცების შესახებ“ სახელმწიფო შესყიდვების სააგენტოს თავმჯდომარის 2011 წლის 10 თებერვლის N2 ბრძანება
6) „სახელმწიფო შესყიდვის ხელოვნურად დაყოფის გამოვლენის მეთოდოლოგიის დამტკიცების შესახებ“ სახელმწიფო შესყიდვების სააგენტოს თავმჯდომარის 2015 წლის 25 დეკემბრის N27 ბრძანება
[bookmark: _Toc95940681]სახელმწიფო შესყიდვების წლიური გეგმა
შემსყიდველი ორგანიზაცია შესყიდვებს ახორციელებს წინასწარ განსაზღვრული შესყიდვების წლიური გეგმის შესაბამისად, რომლის ფორმა და შედგენის წესი განისაზღვრება კანონქვემდებარე ნორმატიული აქტით. შესყიდვების წლიური გეგმის პროექტის შემუშავება ხდება მუნიციპალური ბიუჯეტის ფისკალური მონაცემების საფუძველზე და მისი შედგენისას ითვალისწინებს ისეთი ფაქტორები როგორებიცაა შესყიდვის ობიექტთა ერთგვაროვნება; შესყიდვის განხორციელების აუცილებლობა; მსგავსი შესყიდვის განხორციელების გამოცდილება; შესყიდვის საშუალების შერჩევის საფუძველი, პოტენციური მიმწოდებლების გამოვლენისა და მისაღები ხელშეკრულების პირობების განსაზღვრის მიზნით ბაზრის კვლევის შედეგები და შესყიდვის განხორციელებასთან დაკავშირებული სხვა გარემოებები.

2026 წლის განმავლობაში ელექტრონული შესყიდვის პროცედურები ხორციელდებოდა „ელექტრონული ტენდერის ჩატარების წესის დამტკიცების შესახებ“ სახელმწიფო შესყიდვების სააგენტოს თავმჯდომარის 2017 წლის 14 ივლისის N12 ბრძანების მოთხოვნების დაცვით. ტენდერების გამოცხადებას წინ უსწრებს შესაბამისი ბაზრის კვლევის სამუშაოები, რომლის მიზანსაც თავის მხრივ წარმოადგენს როგორც შესყიდვის ობიექტის სავარაუდო ღირებულების დაზუსტება, ასევე ბაზრის სტრუქტურის შესწავლა, პოტენციური მომწოდებლების გამოვლენა, შესყიდვის განხორციელებასთან დაკავშირებული რისკების შეფასება, მიწოდების ვადების დადგენა და სხვა ფაქტორების განსაზღვრა, რომლებმაც შესაძლოა გავლენა იქონიონ ტენდერის მიმდინარეობაზე. 
სახელმწიფო შესყიდვებისათვის განსაზღვრული სახსრების უდიდესი ნაწილი განკუთვნილია სხვადასხვა სახის საამშენებლო/სარეაბილიტაციო სამუშაოებისათვის. შესაბამისად  გამოცხადებული ტენდერების ფარგლებში გაფორმებული ხელშეკრულებების უმეტესი ნაწილი მოდის სწორედ სამშენებლო/სარეაბილიტაციო სამუშაოებზე.
2026 წლის განმავლობაში სულ გამოცხადებული იქნა 45,00 (ორმოცდახუთი) ელექტრონული შესყიდვის პროცედურა. სტატისტიკური მაჩვენებლების მიხედვით, წარმატებით დასრულებული ტენდერების მოცულობამ შეადგინა 28 ერთეული; დღეის მდგომარეობით გამოცხადებული 4 ერთეული ელექტრონული შესყიდვის პროცედურა; შერჩევა/შეფასების და ხელშეკრულების გაფორმების პროცედურები მიმდინარეობს 7 ერთეულ ტენდერთან მიმართებაში;  არ შედგა, შეყწვეტილია და ურაყოფითი შედეგითდასრულდა 8 სატენდერო პროცედურა. 
ცალკე უნდა აღინიშნოს ტენდერის ჩატარების შედეგად მიღებული ეკონომიების ჯამური მოცულობა, რამაც დაახლოებით 0,7 მილიონი ლარი შეადგინა. 

2026 წლის განმავლობაში, გამარტივებული შესყიდვის წესით ხელშეკრულებები ფორმდებოდა „გამარტივებული შესყიდვის კრიტერიუმების განსაზღვრისა და გამარტივებული შესყიდვის ჩატარების წესის დამტკიცების თაობაზე“ სახელმწიფო შესყიდვების სააგენტოს თავმჯდომარის 2015 წლის 17 აგვისტოს N13 ბრძანების მოთხოვნათა დაცვით. 
2026 წლის განმავლობაში, გამარტივებული შესყიდვის წესით, გაფორმებული იქნა 1265,00 ათას ლარზე მეტი ღირებულების 145,00 (ასორმოცდახუთი) ერთეული ხელშეკრულება. ხსენებული ხელშეკრულების უმეტესი ნაწილი გაფორმებულია კანონქვემდებარე ნორმატიული აქტით დადგენილი მონეტარული ზღვრების დაცვით. გამარტივებული შესყიდვები ასევე ხორციელდებოდა  გამარტივებული  შესყიდვის  სხვა საფუძვლების ფარგლებში. 






